รบกวนคุณอีกรอบค่ะ ช่วงเลือดที่ออกซึ่งเป็นผลของการทานยา มันคือผลจากการหลุดลอกของเยื่อบุโพรงมดลูก หรือสาเหตุอื่นค่ะ แล้วช่วงที่เลือดออกซึ่งผลจากการทานยามีผลกับการฝังตัวอ่อนบนผนังมดลูกรึเปล่าค่ะ แล้วถ้าทานยาคุมกำเนิดครั้งที่ 2 ในช่วงเลือดออกที่ผลมาจากการทานยาคุมฉุกเฉิน จะมีผลอันตรายมากรึเปล่าค่ะ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ ซึ่งถือเป็นเลือดที่เกิดจากผลของยา ไม่ใช่เลือดประจำเดือนจริงๆ ซึ่งเลือดที่ออกนั้น เกิดจากเยื่อบุโพรงมดลุกที่ลอกตัวออกมาหากมีการฝังตัวของตัวอ่อนที่ผนังมดลูกไปแล้ว การหลุดลอกของเยื่อบุ อาจทำให้ตัวอ่อนหลุดออกมาได้ แต่ก็อาจจะไม่หลุดก็ได้เช่นกันและหากได้ทานยาคุมฉุกเฉินไปอีกครั้ง ในช่วงที่เลือดออกนั้น ไม่ได้ส่งผลอันตรายร้ายแรง เพียงแต่อาจทำให้รังไข่เกิดการทำงานผิดปกติ และประจำเดือนที่จะมาในรอบต่อไปก็อาจมาผิดปกติได้อย่างไรก็ตาม หากมีการตั้งครรภ์เกิดขึ้นไปแล้วก่อนที่จะทานยาคุมฉุกเฉิน ยาคุมฉุกเฉินไม่ได้ทำให้เกิดการแท้งขึ้นมาได้ค่ะหากมีเพศสัมพันธ์บ่อยๆ ไม่ควรใช้ยาคุมฉุกเฉินเป็นประจำค่ะ เพราะจะทำให้รังไข่ทำงานผิดปกติได้ และประสิทธิภาพของยาเองก็ไม่ถือว่ามากนัก แนะนำควรใช้วิธีที่มีประสิทธิภาพสูงกว่า เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น